Selvom anklager Kim Kristian Kristensen oprindeligt gik efter halvandet år til ægteparret fra Mou, var han godt tilfreds med strafudmålingen på ét års ubetinget fængsel. - Jeg er ganske godt tilfreds med dommen. Landsretten har taget hensyn til de skærpende omstændigheder, som jeg fremlagde i går. Så selvom jeg gik efter halvandet års fængsel til dem hver, så kan vi kan godt være tilfredse, siger Kim Kristian Kristensen. I Byretten fik ægteparret oprindeligt fem måneders fængsel. I landsretten blev det altså skærpet til ét år, fordi landsretten fandt det bevist, at ægteparret udover mishandlingen også er skyldige i frihedsberøvelse af datteren.

Opsummering:
Anklageren var ganske tilfreds med dommen på ét års fængsel.